钦定古今图书集成/明伦汇编/官常典/第727卷 > 陶居仁
## 钦定古今图书集成/明伦汇编/官常典/第727卷 > 陶居仁

按《宋史忠义传》：“居仁，太平之芜湖人。以行义闻州里，
仕为镇江录事参军。北兵攻镇江，守臣洪起畏遁，统
制官石祖忠举城降，居仁见执，抑使降。居仁曰：‘吾固
知历数穷而世运更也，讵可失忠义，求苟生邪？得以
死报朝廷，夫何憾’！竟不屈，遂见杀。大师至，闻居仁死
时语，叹啧之，为棺敛，使人护以还其家，㴑流数百里”，
不时顷至，人皆异之，乡人为“立祠。”